Τηγανίτες σαν πιτάκια, γεμιστοί με μυζήθρα, από την Κρήτη
Οι τηγανίτες στην Κρήτη είναι γένους αρσενικού (ο τηγανίτης, οι τηγανίτες ή τηγανίτοι). Αυτή η εκδοχή έχει γέμιση με φρέσκια μυζήθρα και θα γίνει αγαπημένο σνακ μικρών και μεγάλων.
250 ml νερό , 125 ml ελαιόλαδο, 2-3 κουτ. σούπας χυμός λεμονιού, λίγο αλάτι , 4 κουτ. σούπας ρακή , 550-600 γρ. αλεύρι που φουσκώνει μόνο του , ελαιόλαδο για το τηγάνισμα , μέλι και φρεσκοτριμμένο πιπέρι (προαιρετικά), για το σερβίρισμα, 1.000 γρ. μυζήθρα νωπή, ανάλατη, κρητική , 2 αυγά , 5-6 κουτ. σούπας ζάχαρη , μερικά φυλλαράκια φρέσκου δυόσμου, ψιλοκομμένα
Για να φτιάξουμε τις τηγανίτες σαν πιτάκια, γεμιστοί με μυζήθρα, από την Κρήτη, ξεκινάμε φτιάχνοντας τη ζύμη.Στον κάδο του μίξερ ανακατεύουμε καλά το νερό, το λάδι, τον χυμό λεμονιού, τη ρακή και λίγο αλάτι, μέχρι να γίνουν ένα λείο και ομοιογενές μείγμα.Ρίχνουμε σταδιακά το αλεύρι και ζυμώνουμε με τον γάντζο μέχρι να φτιάξουμε μια μάζα κάπως κολλώδη και πολύ μαλακή. Την αφήνουμε να ξεκουραστεί για 30-40 λεπτά.Βάζουμε όλα τα υλικά σε ένα μπολ και ανακατεύουμε καλά μέχρι να γίνουν μια σχετικά σφιχτή κρέμα.Σε αλευρωμένη επιφάνεια ανοίγουμε τη ζύμη με απλό πλάστη, μέχρι να φτιάξουμε ένα λεπτό, μεγάλο φύλλο με όσο γίνεται ορθογώνιο σχήμα. Με ένα κουτάλι ακουμπάμε δόσεις από τη γέμιση σε μία σειρά κατά μήκος της μακριάς πλευράς του φύλλου, ξεκινώντας 5-6 εκ. από το κάτω μέρος του φύλλου και αφήνοντας απόσταση 4-5 εκ. μεταξύ των κουταλιών. Το γυμνό κομμάτι φύλλου στο κάτω μέρος το ανασηκώνουμε προσεκτικά και με αυτό σκεπάζουμε τα λοφάκια γέμισης. Πιέζουμε με τα δάχτυλά μας το ζυμάρι ανάμεσα στα λοφάκια, για να κολλήσει καλά το φύλλο. Κόβουμε κάθε λοφάκι με ένα ποτήρι και τα μεταφέρουμε σε μια απλωμένη καθαρή και στεγνή βαμβακερή πετσέτα (σε αυτό το στάδιο μπορούμε να τα βάλουμε στην κατάψυξη, το καθένα σε σακουλάκι).Με τον ίδιο τρόπο ετοιμάζουμε κι άλλες σειρές λοφάκια, που τα κόβουμε με ποτήρι, όπως τα πρώτα.Σε μεγάλο αντικολλητικό τηγάνι ρίχνουμε μπόλικο ελαιόλαδο (να φτάσει περίπου 2 εκ. από τον πυθμένα) και το ζεσταίνουμε σε μέτρια φωτιά.Τηγανίζουμε τους τηγανίτες που φτιάξαμε και από τις δύο πλευρές, πιέζοντάς τους ελαφρά στο τηγάνι, αλλά με πολλή προσοχή για να μη σκάσουν και χυθεί η γέμιση.Μόλις ροδίσουν παντού, τους βγάζουμε με τρυπητή κουτάλα και τους αφήνουμε να στραγγίξουν σε χαρτί κουζίνας. Τους περιχύνουμε αμέσως με μέλι και, αν θέλουμε, ρίχνουμε και λίγο φρεσκοτριμμένο πιπέρι.
Αλεύρι (ζύμες),Ζάχαρη,Τυρί,Απόκριες